hu en ja en en sk hu de sk hu de hu en en en hu hu hu hu hu sk hu cs hu sk hu cs hu sk en hu cs sk en es sk en en sk en en
Együttműködés a Duna–Ipoly Nemzeti Parkkal - BROZ
Határon átnyúló partnerség a Duna ártéri erdőiért
A Duna ártéri élőhelyeinek helyreállítása és kezelése elnevezésű, jelenleg folyamatban lévő LIFE projekt nem az első együttműködés a BROZ és a Duna-Ipoly Nemzeti Park között. Már korábban is egyesítettük természetvédelmi törekvéseinket a Duna vonalát követő Danubeparks védett területek nemzetközi hálózatának keretében, ahol immár a negyedik közös projektünket valósítjuk meg. Együttműködésünk emellett kiterjed az endemikus fajok, valamint a száraz gyepek élőhelyeinek védelmére is. (LIFE endemic PANALP).
Az Duna-Ipoly Nemzeti Parkot 1997-ben alapították, és a domb- és a síkvidéki táj, ill. a folyó találkozásának köszönhetően egyike Magyarország legváltozatosabb nemzeti parkjainak. Ezért nemcsak a természetvédelem, hanem az ökoturizmus szempontjából figyelmet érdemel. A jelenlegi Dunai Árterek LIFE projektben a magyar együttműködő partnerünk szerepe, hogy a projektterület magyarországi részén ellássa a konkrét természetvédelmi teendőket, valamint a szakmai, ill. szélesebb közönség körében szemléletformáló tevékenységet folytasson a folyami-ártéri táj védelmének támogatása érdekében.
A nemzeti park fő tevékenysége a genetikail állományuk alapján őshonos facsemeték előkészítése, ill. faiskola létrehozása, mely utóbbi Dejtár községben létesült. Sikerült eredeti genotípusú fekete nyár (Populus nigra) csemetéket beszerezni, melyek nagy arányban megéledtek. Emellett a Duna mentén feltérképezték a szaporítóanyagnak megfelelő fákat, és a belőlük nyert vesszőket az állami faiskolában a későbbiekben telepítendő csemeték kinevelésére használták fel. Kiültetésre Dejtár és Rácalmás  térségében került sor. A nyárfák mellett a magyarországi projektterület ártéri erdeiben magyar kőrist (Fraxinus angustifolia ssp. pannonica), vénic szilt (Ulmus laevis) és kocsányos tölgyet (Quercus robur) is telepítettek, eddig összesen 12 500 egyedszámban.
Sadenice pôvodných druhov drevín v lesnej škôlke v Dejtári
A fatelepítésen kívül néhány helyen előkészítő munkákra is szükség van, például a Háros-szigeten 7,1 ha területről 450 tonna hulladékot kell eltávolítani. A nemzeti park munkatársai továbbá rendszeresen eltávolítják az idegenhonos fajokat, mint például a kőrislevelű juhart (Negundo aceroides), az ártéri japánkeserűfüvet (Fallopia japonica) vagy az aranyvesszőt (Solidago sp.).  Erre eddig 8 hektárnyi területen került sor. A nemkívánatos fajok eltávolítása tovább folytatódik alacsony koncentrációjú herbicidek alkalmazásával. A módszer költség- és időhatékonynak bizonyult, csaknem 100%-os sikerrel. A fentieken túlmenően az elültetett fák utógondozásáról is gondoskodni kell. A facsemetéket új, ökológiai vadriasztóval kezelik, mely nagyon hatékonynak bizonyult vaddisznókkal és szarvasokkal szemben. Mindezek a tevékenységek hozzájárulnak az ártéri erdők optimális faji összetételének fenntartásához.
Výsadba na lokalite Rácalmás
A Duna-Ipoly Nemzeti Park a projekt keretében folytatott tevékenységeinek jelentős részét a természetvédelem témakörének és a Duna menti ártéri táj gazdagságának a bemutatása, népszerűsítése teszi ki. A nemzeti park évente kulturális és természetvédelmi témájú fesztivált rendez Dömösön hagyományos népi mesterségek bemutatóival, pónilovaglással, íjászattal, koncertekkel és egyéb előadásokkal. A nemzeti park a dunai táj védelmének témakörét a Cincér folyóirat és egyéb kiadványok, ismeretterjesztő anyagok révén is a nyilvánosság elé tárja.
Program pre rodiny s det'mi
A projektterület magyarországi részén szervezett kirándulásokhoz először speciálisan erre a célra túravezetőket képeztek. A nemzeti park elsősorban az iskoláskorú gyerekeket próbálja megszólítani. A programban kerékpár- és kenutúrák is szerepelnek. Emellett egy vándorkiállítás is népszerűsíti a dunai táj védelmének gondolatát a fiatalok körében. A kiállítási paneleket az „Egy nemzeti park születése” című dokumentumfilm egészíti ki, a diákok pedig egy kérdőív kitöltésével ellenőrizhetik a megszerzett tudásukat.
Putovná výstava pre školy
Legyen szó gyakorlati természetvédelemről, tudományos kutatásról, tapasztalat- vagy szaktudáscseréről, vagy akár a nyilvánosságnak szóló ismeretterjesztésről, a Duna mentén elterülő szlovákiai és magyarországi védett területek nagyon hasonlóak, ezért a közös projektek keretében fennálló partnerség mindkét fél számára előnyös.
PreviousPrevious post:Folytatjuk az északi pocok monitorozásátNextNext post:Lineáris elzárógátak a Duna mellékágrendszerében
Bratislavské regionálne ochranárske združenie
© 2022 BROZ. Všetky práva vyhradené.